* **Τίτλος ΠΟΛΙΤΙΣΤΙΚΟΥ ΠΡΟΓΡΑΜΜΑΤΟΣ:** «*Αλησμόνητες Πατρίδες: Μικρά Ασία. Το Αφήγημα της Ακμής, του Ξεριζωμού, της Αναγέννησης*.»
* **ΕΚΠΑΙΔΕΥΤΙΚΟΙ - ΣΥΝΤΟΝΙΣΤΕς ΤΟΥ ΠΡΟΓΡΑΜΜΑΤΟς**

Παναγιώτα Σταμάτη (ΠΕ02)

Σταύρος Μπέλλος (ΠΕ11)

* **Σχολείο**

Γενικό Λύκειο Ευπαλίου (Ν. Φωκίδας)

* **ΤΑΞΗ**

Α΄ και Β΄ Λυκείου

* **ΧΡΟΝΙΚΗ ΔΙΑΡΚΕΙΑ**

Δεκέμβριος 2021 – Μάιος 2022

* **ΕΜΠΛΕΚΟΜΕΝΕΣ ΓΝΩΣΤΙΚΕΣ ΠΕΡΙΟΧΕΣ**

1. Ιστορία 6. Κοινωνική και Πολιτική

2. Λογοτεχνία 7. Μουσική

3. Έκφραση – Έκθεση

4. Μαθήματα Ξένων Γλωσσών

5. Πληροφορική

* **ΣΚΕΠΤΙΚΟ ΣΕΝΑΡΙΟΥ-ΕΠΙΣΤΗΜΟΝΙΚΟ/ΓΝΩΣΤΙΚΟ ΠΕΡΙΕΧΟΜΕΝΟ**

**Ι.** **Εντάσσεται στη Θεματολογία**: Πολιτιστικά θέματα - Εκατό χρόνια από την Μικρασιατική Καταστροφή του 1922.

**ΙΙ. Γνωστικό Περιεχόμενο**

**1. Ιστορία**

**α)** Ιστορικές τοποθεσίες, ιστορικά γεγονότα και πρωταγωνιστές της Μικράς Ασίας, της περιόδου 1919-1922.

**β)** Η σημασία της περιόδου αυτής για την οικονομική, πολιτική, πνευματική, εθνολογική και γεωγραφική εξέλιξη του ελληνικού κράτους.

**γ)** Δωρίδα και Μικρασιατική Καταστροφή. Μνήμες προσφύγων που εγκαταστάθηκαν στη Δωρίδα.

**2. Πολιτισμός**

**α)** Ο πολιτισμικός πλούτος των Μικρασιατών Ελλήνων (σχολεία, πολιτιστική δραστηριότητα, εφημερίδες, χοροί, μουσική)

**β)** Αποτύπωση των ιστορικών γεγονότων της περιόδου 1919-1922 σε προσωπικές μαρτυρίες, λογοτεχνικά κείμενα, ιστορικά κείμενα, εφημερίδες της εποχής, εικαστικά έργα, μουσικά έργα και κινηματογραφικές ταινίες.

* **ΣΤΟΧΟΙ ΚΑΙ ΠΡΟΣΔΟΚΩΜΕΝΑ ΜΑΘΗΣΙΑΚΑ ΑΠΟΤΕΛΕΣΜΑΤΑ:**

Μέσα από την διεξαγωγή του Προγράμματος επιδιώχθηκε οι μαθητές/-τριες να καλλιεργήσουν:

**Α.** **Αξίες και στάσεις**

* Να συνειδητοποιήσουν την ταυτότητά τους ως ενεργών δημοτών του Δήμου Δωρίδας και να σφυρηλατήσουν δεσμούς αγάπης για τον τόπο τους.
* Να ευαισθητοποιηθούν σε πολιτιστικά θέματα της τοπικής κοινωνίας και να αναλάβουν ενεργό ρόλο.
* Να συνδεθεί το σχολείο με την τοπική κοινωνία και ιστορία μέσω της βιωματικής μάθησης.

**Β. Δεξιότητες**

* Να μελετήσουν την ελληνική ιστορία και την ιστορία του τόπου τους και να καλλιεργήσουν την ιστορική τους σκέψη και συνείδηση.
* Να ανακαλύψουν πώς αποτυπώνονται τα ιστορικά γεγονότα της περιόδου 1919-1922 σε λογοτεχνικά και ιστορικά κείμενα, προσωπικές μαρτυρίες, εικαστικά έργα, μουσικά έργα και κινηματογραφικές ταινίες.
* Να καλλιεργήσουν δεξιότητες αντίληψης, κατανόησης και ερμηνείας των ιστορικών γεγονότων.
* Να παραλληλίσουν το κύριο αποτέλεσμα του πολέμου αυτού, τον ξεριζωμό και την προσφυγιά, με τις σημερινές μετακινήσεις πληθυσμών και ιδιαίτερα πολεμικών και οικονομικών μεταναστών, να αναδείξουν αξίες, όπως τη δικαιοσύνη, την ανεκτικότητα, την ισονομία και να καταδικάσουν τον ρατσισμό και τον δογματισμό.
* Να εξοικειωθούν με τη μέθοδο και τον τρόπο διεξαγωγής μιας ερευνητικής εργασίας και την παραγωγή γραπτού λόγου και έργων με αισθητική αξία.
* Να δημιουργήσουν δικά τους έργα (κείμενα, εικαστικές δημιουργίες κ.α.) βασιζόμενοι/-ες σε ιστορικά γεγονότα ή προσωπικότητες της Μικρασιατικής Καταστροφής του 1922.
* Να εξοικειωθούν με τη χρήση της νέας τεχνολογίας, την έρευνα στους δικτυακούς τόπους και την αξιοποίηση των πληροφοριών.
* Να βιώσουν τη χαρά της ομαδικής - συνθετικής εργασίας, τη λογική της ομάδας, την επικοινωνία, τη συνεργατικότητα, τη συμμετοχική δράση, αλλά και την αυτενέργεια.

**Γ. Γνώσεις**

• Να ασχοληθούν με ιστορικές τοποθεσίες, ιστορικά γεγονότα και προσωπικότητες του Μικρασιατικού Πολέμου.

* Να αναζητήσουν και να αναδείξουν μνήμες Μικρασιατών προσφύγων που εγκαταστάθηκαν στη Δωρίδα.
* Να εντρυφήσουν στο πολιτιστικό περιβάλλον της Ιωνίας, του Πόντου και των άλλων περιοχών της Μικράς Ασίας , όπου υπήρχε ελληνικό στοιχείο.
* Να γνωρίσουν τα βασικά χαρακτηριστικά της ιστορικής αφήγησης.
* **ΟΡΓΑΝΩΣΗ ΤΗΣ ΔΙΔΑΣΚΑΛΙΑΣ ΚΑΙ ΑΠΑΙΤΟΥΜΕΝΗ ΥΛΙΚΟΤΕΧΝΙΚΗ ΥΠΟΔΟΜΗ:**

Μεθοδολογικό Πλαίσιο

• Αξιοποίηση της μεθόδου Project, ανάπτυξη σχεδίου εργασίας, που εμπλέκει την τοπική ιστορία.

• Βιωματική μέθοδος: οι μαθητές/-τριες συμμετέχουν ενεργητικά στη διαδικασία της μάθησης, ερευνούν, ανακαλύπτουν, δημιουργούν δικά τους έργα. Μαθαίνουν καλύτερα αυτό, στο οποίο εμπλέκονται βιωματικά.

• Ομαδοσυνεργατική μέθοδος, με καθοδήγηση από τους αρμόδιους Εκπαιδευτικούς. Το κέντρο βάρους μετατοπίζεται από το άτομο στη συλλογικότητα της ομάδας και στη συνεργασία. Οι ομάδες αποτελούν κοινότητες μάθησης, που προκύπτει από την αλληλεπίδραση των μελών της ομάδας.

• Η εργασία συνδέθηκε με το Αναλυτικό Πρόγραμμα Σπουδών και εφαρμόστηκε η Διαθεματικότητα (Ιστορία, Λογοτεχνία, Έκφραση – Έκθεση, Πληροφορική κ.ά.).

* **ΠΕΡΙΓΡΑΦΗ ΔΙΔΑΚΤΙΚΗΣ ΠΟΡΕΙΑΣ ΚΑΙ ΔΡΑΣΤΗΡΙΟΤΗΤΩΝ**

Το Πρόγραμμα σχεδιάστηκε, οργανώθηκε και υλοποιήθηκε σε διάστημα έξι μηνών ως εξής:

• Δεκέμβριος: δημιουργία «συμβολαίου» για το προς υλοποίηση Πρόγραμμα, αναζήτηση επιμέρους στόχων, δημιουργία υποομάδων, καταμερισμός αρμοδιοτήτων και διανομή εργασιών, αναζήτηση και συγκέντρωση υλικού.

• Ιανουάριος: συγκέντρωση πρόσθετων πληροφοριών σχετικά με το θέμα (διαδίκτυο, τοπικές εφημερίδες, βιβλιοθήκες), εκπόνηση εργασιών, συνεχής αξιολόγηση και παρακολούθηση των εργασιών των υποομάδων, συζήτηση στην ολομέλεια για την πρόοδο.

• Φεβρουάριος: εκπόνηση εργασιών, αξιολόγηση και παρακολούθηση των εργασιών των υποομάδων, συζήτηση στην ολομέλεια για την πρόοδο.

• Μάρτιος: εκπόνηση εργασιών, αξιολόγηση και παρακολούθηση των εργασιών των υποομάδων, συζήτηση στην ολομέλεια για την πρόοδο.

• Απρίλιος: συγκέντρωση των εργασιών και του υλικού των υποομάδων και συζήτηση για τυχόν απορίες, τελική αξιολόγηση του Προγράμματος από τους μαθητές/-τριες και τους/τις Εκπαιδευτικούς, δημιουργία ενιαίου πονήματος (ιστορική αφήγηση).

• Μάιος: ολοκλήρωση και παρουσίαση της εργασίας με το πρόγραμμα παρουσιάσεων Power Point στη σχολική κοινότητα και σε διαδικτυακή εκδήλωση της Διεύθυνσης Δευτεροβάθμιας Εκπαίδευσης Φωκίδας.

* **ΤΕΛΙΚΑ ΠΑΡΑΓΟΜΕΝΑ:**

Τα τελικά έργα του Πολιτιστικού Προγράμματος της ομάδας είναι μία ιστορική αφήγηση, σχετική με τα γεγονότα και τους πρωταγωνιστές του Μικρασιατικού Πολέμου (1919-1922), καθώς και με μαρτυρίες προσφύγων που εγκαταστάθηκαν στη Δωρίδα, και ένα video, το οποίο είναι βασισμένο στην ιστορική αφήγηση.

* **ΑΞΙΟΛΟΓΗΣΗ ΤΟΥ ΣΧΕΔΙΟΥ – ΑΝΑΣΤΟΧΑΣΜΟΣ:**

Το Πολιτιστικό Πρόγραμμα ολοκληρώθηκε με επιτυχία και το αποτέλεσμα ικανοποίησε και ευχαρίστησε τόσο την Πολιτιστική Ομάδα, όσο και τους/τις υπεύθυνους/-ες Εκπαιδευτικούς. Οι προσδοκώμενοι στόχοι του Προγράμματος επιτεύχθηκαν, καθώς οι μαθητές και οι μαθήτριες μέσα από τη διεξαγωγή της ερευνητικής εργασίας ασχολήθηκαν με μια σημαντική περίοδο της ιστορίας, τη γνώρισαν και την αποτύπωσαν σε δικά τους κείμενα, καλλιεργώντας ταυτόχρονα την ιστορική τους συνείδηση και κρίση. Οι μαθητές/-τριες παρήγαγαν ιστορία, αντί απλώς να τη μελετούν. Εξάλλου, η ομαδοσυνεργατική μέθοδος ήταν αποδοτική, αφού οι μαθητές/-τριες αναγνώρισαν πως βίωσαν τη χαρά της ομαδικής - συνθετικής εργασίας, τη λογική της ομάδας, τη συνεργατικότητα και τη συμμετοχική δράση. Τέλος, η παρουσίαση των έργων στη σχολική κοινότητα ενθουσίασε τους/τις μαθητές/τριες και ενίσχυσε την αυτοπεποίθησή τους. Αναμφισβήτητα, το Πολιτιστικό Πρόγραμμα έδωσε τη δυνατότητα σε όλους τους συντελεστές του να βιώσουν μία παραγωγική μαθησιακή εμπειρία.

* **ΒΙΒΛΙΟΓΡΑΦΙΑ-ΔΙΚΤΥΟΓΡΑΦΙΑ:**

**ΒΙΒΛΙΟΓΡΑΦΙΑ**

1. Διδώ Σωτηρίου, Ματωμένα χώματα, εκδ. Κέδρος, Αθήνα, 2008
2. Ε Ελευθεροτυπία, Η Σμύρνη πριν την καταστροφή, Αθήνα, 2002
3. Ε Ελευθεροτυπία, Η Καταστροφή της Σμύρνης, Αθήνα, 2002
4. Ε Ελευθεροτυπία, Η προσφυγιά του 1922, Αθήνα, 2002.
5. Θέματα Νεοελληνικής Ιστορίας, Γ΄ Γενικού Λυκείου, Ινστιτούτο Τεχνολογίας Υπολογιστών και Εκδόσεων Διόφαντος, Αθήνα, 2015

**ΠΗΓΕΣ ΔΙΑΔΙΚΤΥΟΥ**

1. [**https://diastixo.gr/arthra/357-i-mikrasiatiki-katastrofi-sti-logotexnia**](https://diastixo.gr/arthra/357-i-mikrasiatiki-katastrofi-sti-logotexnia)
2. **Ίδρυμα Μείζονος Ελληνισμού:** [**http://www.fhw.gr/fhw/**](http://www.fhw.gr/fhw/)
3. [**http://www.fhw.gr/chronos/13/gr/foreign\_policy/people/02.html**](http://www.fhw.gr/chronos/13/gr/foreign_policy/people/02.html)
4. [**http://www.fhw.gr/chronos/13/gr/foreign\_policy/facts/index.html**](http://www.fhw.gr/chronos/13/gr/foreign_policy/facts/index.html)
5. [**FOREIGN POLICY [1897-1922] (fhw.gr)**](http://www.fhw.gr/chronos/13/gr/foreign_policy/index.html)
6. **Ψηφιακή Βιβλιοθήκη εφημερίδων και Περιοδικού τύπου της Εθνικής Βιβλιοθήκης :** [**http://efimeris.nlg.gr/ns/main.html**](http://efimeris.nlg.gr/ns/main.html)
7. **Ιστολόγιο Ανθολόγιο, Διδώ Σωτηρίου, Ματωμένα Χώματα:** [**http://fk-anthology.blogspot.com/2011/11/sotiriou-dido-farewell-to-anatolia.html**](http://fk-anthology.blogspot.com/2011/11/sotiriou-dido-farewell-to-anatolia.html)
8. **Ιστολόγιο DIALOGOS:** [**http://fk-thess.blogspot.com/2011/11/new-york-times-asia-minor-disaster-new.html**](http://fk-thess.blogspot.com/2011/11/new-york-times-asia-minor-disaster-new.html)
9. **ΑΒΑΛΟΝ ΤΩΝ ΤΕΧΝΩΝ, 40 σπάνιες φωτογραφίες από την καταστροφή της Σμύρνης,**

 [**https://avalonofthearts.gr/**](https://avalonofthearts.gr/40-%CF%83%CF%80%CE%AC%CE%BD%CE%B9%CE%B5%CF%82-%CF%86%CF%89%CF%84%CE%BF%CE%B3%CF%81%CE%B1%CF%86%CE%AF%CE%B5%CF%82-%CE%B1%CF%80%CF%8C-%CF%84%CE%B7%CE%BD-%CE%BA%CE%B1%CF%84%CE%B1%CF%83%CF%84%CF%81%CE%BF/)

1. **Ελληνικός Πολιτισμός:** [**http://users.sch.gr/ipap/Ellinikos%20Politismos/eisodos.htm**](http://users.sch.gr/ipap/Ellinikos%20Politismos/eisodos.htm)
2. **Η Καταστροφή της Σμύρνης | LiFO:** [**https://www.lifo.gr/san-simera/i-katastrofi-tis-smyrnis**](https://www.lifo.gr/san-simera/i-katastrofi-tis-smyrnis)